Friis var først knyttet til et lille, uanseligt provinsselskab (W.E. Pflugmacher), men debuterede i [[1872]] på [[Folketeatret]]. Han blev dog ikke bemærket overhovedet og søgte derfor igen til provinsen og til [[Norge]]. Først da han omkring [[1880]] blev taget under [[Emma Cortes]]' vinger, fik han i hende en vejleder af betydning. Poul Friis fik aldrig en solid uddannelse, men havde et umiddelbart naturtalent som skuespiller, en sikker evne til at give udtryk for elskværdig godmodighed og sprudlende livsglæde og desuden personlig charme. Blandt hans store roller var Henrik i [[Ludvig Holberg|Holbergs]] ''[[Henrik og Pernille]]'' og Nicolai i ''[[Nøddebo Præstegård]]''. Fra [[1885]] var han direktør for et provinsteater, hvis repertoire spændte vidt.
Historie Kultur